|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| *Navrhovaná právna úprava sa môže dotknúť podnikateľských subjektov, ktoré zamestnávajú zamestnancov na úrovni minimálnej mzdy, resp. na úrovni minimálnych mzdových nárokov.*  *Pri vplyvoch na podnikateľské prostredie je nevyhnutné vychádzať z toho, že podľa právnej úpravy účinnej od 1.1.2020 by sa na základe automatu upraveného zákonom ustanovila na rok 2021 suma minimálnej mzdy 656 eur. Z tohto hľadiska ak by predkladateľ nenavrhol zmenu právnej úpravy, nárast minimálnej mzdy zo zákona by bol zo sumy 580 eur na 656 eur. Z tohto hľadiska zásah zákonodarcu znamená, že zákonný nárast bude zredukovaný o 33 eur oproti sume určenej automatom. V porovnaní so stavom nula teda návrh má pozitívne vplyvy na podnikateľské prostredie, hoci medzi rokmi 2020 a 2021 ide o nárast mesačnej minimálnej mzdy o 43 eur. Tento nárast nie je vyvolaný touto novelou, ale novelou účinnou od 1.1.2020, pričom zhodnotenie dopadov zavedenia tzv. automatu je prílohou daného materiálu. Zároveň sa navrhuje upraviť automat z úrovne 60 % na úroveň 57% podielu medzi priemernou mesačnou nominálnou mzdou zamestnanca v hospodárstve Slovenskej republiky zverejnenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, na ktorý sa určuje minimálna mzda a sumou mesačnej minimálnej mzdy na príslušný rok, čo má tiež pozitívny vplyv na podnikateľské prostredie.*  *Počet udržaných miest (z dôvodu nezvýšenia minimálnej mzdy v plnom rozsahu) nie je možné v súčasnosti vzhľadom na dynamicky sa meniacu situáciu kvantifikovať. Možno však predpokladať, že nižší než očakávaný nárast minimálnej mzdy bude mať vplyv na úvahy zamestnávateľov ohľadom zamestnávania.*  *Pozitívny vplyv na náklady zamestnávateľov má aj nový spôsob určenia minimálnych mzdových nárokov, ktorý sa v jednotlivých stupňoch náročnosti práce bude viazať na nárast mesačnej minimálnej mzdy medzi jednotlivými rokmi (nárast bude o fixnú sumu) a zastabilizovanie mzdových zvýhodnení naviazaných na minimálnu mzdu na úrovni roku 2021.*  *Kladný názor na navrhovanú právnu úpravu počas rokovania HSR SR dňa 24. augusta 2020 vyslovili aj zástupcovia zamestnávateľských zväzov.*  *Vzhľadom na zmeny v oblasti zisťovania údajov disponuje predkladateľ len obmedzeným rozsahom údajov, ktoré vie z hľadiska doložky vplyvov na rozpočet verejnej správy spracovať.* |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| *Vzhľadom na to, že do 15.7.2020 mali sociálni partneri oznámiť MPSVR SR, či sa nedohodli alebo dohodli na sume minimálnej mzdy ako aj na časové rámce zákona o minimálnej mzdy a účinnosť novej legislatívy, nebolo objektívne možné takéto konzultácie vykonať. Predmetný materiál bol predmetnom rokovania Hospodárskej a sociálnej rady SR, ktorá je tvorená reprezentatívnymi zástupcami zamestnávateľov (RÚZ, AZZZ, APZ, ZMOS), reprezentatívnymi zástupcami zamestnancov (KOZ) a zástupcami štátu.* |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| *Bez vplyvu.* |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Bez vplyvu. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Bez vplyvu. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Priemerné náklady na 1 podnikateľa* | *Náklady na celé podnikateľské prostredie* | | *Priame finančné náklady* | *\** | 50 270 149,75 € | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***\**** | ***\**** |   *\*momentálne nie je možné identifikovať dotknutých zamestnávateľov*  Je možné identifikovať počet dotknutých zamestnancov, ako aj náklady na doplatky do úrovne minimálnej mzdy a príplatky/mzdové zvýhodnenia, ktoré sú tiež ovplyvnené nárastom minimálnej mzdy. Ich súhrnná suma je 42 620 421,21 €. Spolu s výdavkami zamestnávateľov na zdravotné a sociálne poistenie možno odhadnúť celkové náklady zamestnávateľov v súkromnom sektore (t.j. priame finančné náklady regulácie) na 57 622 809,48 €.     |  |  |  |  |  |  | | --- | --- | --- | --- | --- | --- | | **Súkromný sektor** | Výdavky na doplatky (Δ) | Výdavky na príplatky (Δ) | Výdavky na odvody na soc. poistenie (Δ) | Výdavky na odvody na zdrav. poistenie (Δ) | SUM | | **Zamestnanci práv. osôb**\* | 17 848 441,86 € | 22 337 599,05 € | 10 126 882,31 € | 4 018 604,09 € | 54 331 527,31 € | | **Zamestnanci SZČO**\*\* | 2 434 380,31 € | N/A | 613 463,84 € | 243 438,03 € | 3 291 282,17 € |   *Zdroj: \*MFSR/Trexima (Výberové štatistické zisťovanie, štvrťročný výkaz o cene práce ISCP (MPSVR SR) 1-04, údaje za I. štvrťrok 2020);\*\*Sociálna poisťovňa-databáza poistencov (október 2019-február 2020)*  *Pozn.: Počet zamestnancov právnických osôb priamo dotknutých navýšením minimálnej mzdy z dôvodu, že ich plat je pod navrhovanou úrovňou minimálnej mzdy sa odhaduje na 96583,1 osôb. Počet zamestnancov fyzických osôb priamo dotknutých navýšením minimálnej mzdy z dôvodu, že ich plat je pod navrhovanou úrovňou minimálnej mzdy sa odhaduje na 5315 osôb.* |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nedochádza k vplyvu na konkurencieschopnosť a správanie sa podnikov na trhu. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Nedochádza k vplyvu na inovácie. |

**Komentár v kontexte zmeny minimálnej mzdy na rok 2021 oproti roku 2020 *(abstrahujúc od sumy minimálnej mzdy predvídanej automatom na rok 2021)***

Z hľadiska počtu zamestnancov pod sumou minimálnej mzdy možno tento počet odhadovať na 96583,1 osôb a výdavky na doplatky v porovnaní s rokom 2020 na 20 282 822,17 eura. Ďalšími nákladmi sú dopady vyvolané nárastom mzdových zvýhodnení ( napr. za nočnú prácu, sobotu, nedeľu a mzdovú kompenzáciu za sťažený výkon práce), ktoré sú určené ako % z minimálnej mzdy alebo sú vyplácané osobám, ktorých priemerná mzda narastie z dôvodu nárastu minimálnej mzdy, ak ich zamestnávateľ v roku 2020 poskytuje na úrovni minimálnej hodnoty predvídanej Zákonníkom práce. Odhadovaná zmena je 22 337 599,05 eura.

V tomto kontexte je potrebné uviesť, že nejde o dopady vyvolané navrhovanou novelou zákona, ale ide o zmenu oproti stavu roku 2020 pričom bez predloženia navrhovanej novely zákona by celkové dopady boli vzhľadom na automatom určenú sumu 656,- eur podstatne väčšie (minimálne dvojnásobné).

|  |  |  |  |  |  |  |
| --- | --- | --- | --- | --- | --- | --- |
| **Súkromný sektor** | Odhadovaný počet pod MM | Výdavky na doplatky (Δ) | Výdavky na príplatky (Δ) | Výdavky na odvody na soc. poistenie (Δ) | Výdavky na odvody na zdrav. poistenie (Δ) | SUM |
| **Zamestnanci práv. osôb**\* | 96583,1 | 17 848 441,86 € | 22 337 599,05 € | 10 126 882,31 € | 4 018 604,09 € | 54 331 527,31 € |
| **Zamestnanci SZČO**\*\* | 5315 | 2 434 380,31 € | N/A | 613 463,84 € | 243 438,031 € | 3 291 282,17 € |

Zdroj: \*MFSR/Trexima (Výberové štatistické zisťovanie, štvrťročný výkaz o cene práce ISCP (MPSVR SR) 1-04, údaje za I. štvrťrok 2020);\*\*Sociálna poisťovňa-databáza poistencov (október 2019-február 2020)